CELEX: 22007D0086
Language: hu
Date: 2007-07-06 00:00:00
Title: Az EGT-Vegyesbizottság 86/2007 határozata ( 2007. július 6. ) az EGT-megállapodás VI. mellékletének (Szociális biztonság) módosításáról

13.12.2007   
            
            
               HU
            
            
               Az Európai Unió Hivatalos Lapja
            
            
               L 328/31
            
         
      AZ EGT-VEGYESBIZOTTSÁG
   
   86/2007 határozata
   (2007. július 6.)
   az EGT-megállapodás VI. mellékletének (Szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás VI. mellékletét a 2006. szeptember 22-i 118/2006 EGT-vegyesbizottsági határozat (1) módosította.
            
         
               (2)
            
            
               Az Európai Közösségek migráns munkavállalók szociális biztonságával foglalkozó igazgatási bizottságának a határ menti ingázók tekintetében a részleges munkanélküliség fogalmának alkalmazási köréről szóló, 2005. október 17-i 205. számú határozatát (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás VI. melléklete a 3.80. pontot (206. számú határozat) követően a következő ponttal egészül ki:
   
      
                  „3.81.
               
               
                  
                     32006 D 0351: az Európai Közösségek migráns munkavállalók szociális biztonságával foglalkozó igazgatási bizottságának a határ menti ingázók tekintetében a részleges munkanélküliség fogalmának alkalmazási köréről szóló, 2005. október 17-i 205. számú határozata (HL L 130., 2006.5.18., 37. o.).”
               
            
   2. cikk
   A 205. számú határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. július 7-én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. július 6-án.
      
         
            az EGT-Vegyesbizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 333., 2006.11.30., 42. o.
   
   
      (2)  HL L 130., 2006.5.18., 37. o.
   
   
      (3)  Alkotmányos követelmények fennállását nem jelezték.